U-I-206/04
Natisni
Opravilna št.:
U-I-206/04
Datum odločitve:
23. 9. 2004
ECLI:
ECLI:SI:USRS:2004:U.I.206.04
Akt:
Zakon o dohodnini (Uradni list RS, št. 54/04, 56/04 - popr., 62/04 - popr., 63/04 - popr. in 80/04) (ZDoh), 58. člen
Izrek:
Pobuda za začetek postopka za oceno ustavnosti 58. člena Zakona o dohodnini (Uradni list RS, št. 54/04, 56/04 - popr., 62/04 - popr., 63/04 - popr. in 80/04) se zavrže.
Evidenčni stavek:
Po ustaljeni ustavnosodni presoji imajo politične stranke, društva, zbornice oziroma združenja pravni interes le za izpodbijanje predpisov, ki neposredno posegajo v njihove pravice, pravne interese ali pravni položaj. Za pobude, ki jih ti subjekti vlagajo v imenu in zaradi interesov svojih članov, pa njihov pravni interes v smislu 24. člena ZUstS ni izkazan.
Geslo:
1.4.9.2. - Ustavno sodstvo - Postopek - Stranke - Interes.

1.4.51.4 - Ustavno sodstvo - Postopek - Procesne predpostavke v vseh postopkih razen v postopku ustavne pritožbe) - Pravni interes za vložitev pobude.

1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.

1.2.51.2.2 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Pobudnik - Politična stranka, društvo, združenje.
Pravna podlaga:
Člen 25, Zakon o Ustavnem sodišču[ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Kmetijsko gozdarska zbornica, Območna enota Murska Sobota
Datum vloge:
26. 7. 2004
Vrsta odločitve:
sklep
Vrsta rešitve:
zavrženje
Dokument:
US23831
Dokument v PDF obliki:
U-I-206-04.pdf
114 KB
Prenesite datoteko
U-I-206/04-4
23. 9. 2004
SKLEP
Ustavno sodišče je v postopku za preizkus pobude Kmetijsko gozdarske zbornice Slovenije, Območne enote Murska Sobota, ki jo zastopa predsednik Jože Meolic, na seji dne 23. septembra 2004
sklenilo:
Pobuda za začetek postopka za oceno ustavnosti 58. člena Zakona o dohodnini (Uradni list RS, št. 54/04, 56/04 - popr., 62/04 - popr., 63/04 - popr. in 80/04) se zavrže.
Obrazložitev
1. Pobudnica izpodbija 58. člen Zakona o dohodnini (v nadaljevanju ZDoh-1), ki opredeljuje dohodke iz kmetijske in gozdarske dejavnosti. Meni, da je določba v neskladju s 14. in s 74. členom Ustave, ker naj bi bile zaradi nje fizične osebe v primerjavi s pravnimi osebami dvojno obdavčene.
2. Zakon o Ustavnem sodišču (Uradni list RS, št. 15/94 - v nadaljevanju ZUstS) v 24. členu določa, da lahko da pobudo za začetek postopka vsak, ki izkaže svoj pravni interes (prvi odstavek). Pravni interes je podan, če predpis, katerega oceno pobudnik predlaga, neposredno posega v njegove pravice, pravne interese oziroma pravni položaj (drugi odstavek 24. člena ZUstS). Pravni interes mora biti neposreden in konkreten.
3. Iz pobudničinih navedb ne izhaja, da bi izpodbijana določba ZDoh-1, s katerim se ureja sistem in uvaja obveznost plačevanja dohodnine, ki je davek od dohodkov fizičnih oseb (1. člen), posegala v njen pravni položaj. Zato je Ustavno sodišče pobudo zavrglo.
4. Po ustaljeni ustavnosodni presoji imajo namreč politične stranke, društva, zbornice oziroma združenja pravni interes le za izpodbijanje predpisov, ki neposredno posegajo v njihove pravice, pravne interese ali pravni položaj. Za pobude, ki jih ti subjekti vlagajo v imenu in zaradi interesov svojih članov, pa njihov pravni interes v smislu 24. člena ZUstS ni izkazan.
5. Ustavno sodišče je sprejelo ta sklep na podlagi 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: podpredsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Podpredsednik
dr. Janez Čebulj